Kosmetiikkapäiväkirja | Ostolakossa-kosmetiikkablogi
Eräs lukijani ehdotti, että kokoaisin yhden päivän ajalta ruokapäiväkirjan tapaan kosmetiikkapäiväkirjaa, jossa kertoisin aina mihin aikaan päivän aikana lätkin itseeni mitäkin tuotetta. Ajatus kuulosti todella hauskalta ja innostuin kokoamaan kosmetiikkapäiväkirjaa jopa kahden peräkkäisen päivän ajalta:
Klo 11:45 Pesen hiukset. Vaahdotan ensin Aussien Real Volumella kerran ja meinaan toistaa vaahdotuksen kunnes muistan, että minunhan piti käyttää Tigin Brunet Goddess loppuun. Toistan vaahdotuksen Brunet Goddessilla ja heitän perään Lorealin Anti-Breakage naamion pariksi minuutiksi. Sen vaikuttaessa pesen kasvoni Lumenen Premium Beauty Elvyttävällä puhdistusvoiteella.
12:00 Kaavin ripsirajaani Enormous Lashin jämiä. Laitan kasvoilleni Lumenen Vitamin C+ Dual Seerumin Virkistävää päiväseerumia ja päälle REN:in Mayblossom & Konjac Balancing Moisturizeria. Levitän vielä kaulalle Lumenen Vitamin+ Uudistavaa päivävoidetta.
12:10 Laitan kainaloihini Lumenen Arctic Aqua antiperspiranttia
12:20 Suihkin hiuksiini Olivin Leave-in Conditioneria, spruuttaan nokareen Nivean Intensive Repair hoitovoidetta ja sipaisen latvoihin Bonacuren latvasuojaa.
12:30 Aloitan silmämeikkini. Pohjustukseen käytän Urban Decayn Primeria ja sen päälle sudin lilan, violetin ja luumun sävyjä Diorin Purple Crystal ja Night Butterfly viisikoista. Kulmaluulle sipaisen Incognitosta nudea sävyä. Rajaan yläluomen mustalla YSL:n silmämeikkikynällä, sillä se täydellinen violetin sävy odottaa vielä kaupassa.
12:38 Pyyhin silmien alle karisseet luomivärit ja shimmerit Clarinsin One-Step Cleanseriin kastetulla vanulapulla ja käyn lisäämässä Lumenen Sensitive Touch silmänympärysvoiteen silmieni alle.
12:45 Levitän taivutettuihin ripsiini kerroksen Maybellinen Colossal Volum’ Express mascaraa lukitsemaan taivutukset ja sudin päälle reilusti Max Factorin Falshe Lash Effectiä. Piirrän kulmiin väriä Lumenen harmaanmustalla kulmakynällä, jonka jälkeä lämmitän Lumenen kulmavahalla, joka samalla kiinnittää kulmani paikoilleen.
12:56 Tänään haluan heleää ja kuulasta jälkeä, joten sudin nassuuni bareMineralsin meikkipohjan. Kokeilin huvikseni sipaista päälle Cliniquen Almost Powder Makeupia sen mukana tulleella siveltimellä. Näytti hyvältä ja pysyi hyvin. Sipaisin poskille vielä poskipunaa.
(Pelkkään meikkaamiseen ei ole kulunut noin kauaa aikaa, sillä välissä olen näpytellyt tätä postausta, halinut wannabe-insinööriä, pukenut…)
13:18 Suupieleni kuivuu kovasti ja tuntuu repeävän, joten pyyhkäisin siihen tipan Bepanthenin sinistä emulsiota.
13:40 Suihkin tukkaani TRESemmen lämpösuojaa ja kuivaan hiukseni loppuun. Meillä on illalla pienet glögijuhlat, joihin pamahdan suoraan töistä, joten kiharsin tukkani valmiiksi.
14:30 Lisään Clarinsin kirkasta huulikiiltoa huulini ja alan valmistautumaan juoksemaan bussiin. Katson peiliin ja huomaan kauhukseni, että ihoni hilseilee todella pahasti suunympäriltä ja suupielistä. Lisäksi leukaani yön aikana pamahtanut ja aamulla puristamani näppy näyttää todella pahalta ja hankalasti peitettävältä. Pyyhkäisen kostella paperilla suunympäristön meikistä puhtaaksi ja taputtelen iholle äkkiä kevyesti ensimmäistä käteeni sattunutta meikkipuuteria, joka sattuu olemaan Dioria. Kolmen eri pohjan kombolla mennään siis tänään näköjään.
14:40 Katsahdan vielä peiliin ja taputtelen leukaani meikin päälle kevyesti Cliniquen Moisture Surge kosteusvoidetta tasoittamaan tilannetta. Pienen hetken leikin päässäni ajatuksella, että juoksisin bussin sijaan vain peiton alle piiloon ja mietin, kelpaisiko pomolleni sairasloman syyksi ihon paha kuivuminen, jonka vuoksi en tahdo poistua neljän seinän sisältä…
15:14 Lisään huuliini Clarinsin väritöntä kiiltoa.
16:00 Leuka ja suupielet kuivuvat yhä, joten taputtelen iholleni meikin päälle töissä Estee Lauderin Hydra Completea.
17:30 Uusin edellisen toimenpiteen ja lisään samalla huulikiiltoa.
20:30 Lisään huulikiiltoa ja kiroan kuivaa ihoani.
21:40 Wannabe-insinööri tarraa nenääni napakasti ja punoittava ja hilseilevä nenäni paljastuu meikin alta (ainakin minun itseni mielestä). Kiroan wannabe-insinöörin mielessäni alimpaan helvettiin, sillä en saa nenäni hilseilyä enää mitenkään peitettyä. Yritän kuitenkin pelastaa tilanteen vessassa vaivihkaa Diorin meikkipuuterilla.
22:15 Naama punoittaa rottakuurin vuoksi pahasti, iho kuivuu ja leuassa on kelju finni. Suupielet ovat halki. Ketuttaa ihan penteleesti. En yhtään ihmettele, jos ihmiset masentuvat rottakuuria syödessään, sillä kyllä tällainen oikeasti masentaa pirusti!
23:30 Laitan Labellon huulirasvaa, jonka olen wannabe-insinööriltä ominut itselleni.
01:00 Poistan silmämeikit Lumenen Silmämeikinpoistoaineella, puhdistan kasvot Lumenen Premium Beautyn putsarin ja Sensain liinan avulla ja viimeistelen puhdistuksen Lumenen Lift Touch kasvovedellä.
01:05 Käyn suihkussa Kings & Queensin Mango suihkugeelin kanssa.
01:10 Käytän viimeisiä pisaroita Enormous Lashista ja levitän silmänympäryksille Cliniquen All About Eyes Richiä ja liikkuvalle luomelle Lumenen Sensitive Touch silmänympärysvoidetta. Kasvoille laitan Lumenen Vitamin C+ Dual Seerumin rauhoittavaa mustikkaseerumia, Lumenen kosteusnaamiota ja päälle vielä Lancomen Nutrixia ja rukoilen, että ihoni näyttäisi aamulla paremmalta. Lisään vielä Bepanthenin sinistä emulsiota näppyjen päälle.
01:25 Rasvaan vielä kropan ACO:n hajusteettomalla vartaloemulsiolla.
01:30 Laitan Nivean Classic huulirasvaa, rasvaan kädet Mavalan käsivoiteella ja jalat Helosanilla ja alan nukkumaan.
Tällainen aikalailla perus päivä. Jos en olisi ollut illalla juhlimassa, olisi litania varmasti näyttänyt muuten aikalailla samanlaiselta, paitsi etten olisi kihartanut tukkaani ja olisin lisännyt Bepanthenia useammin.
Repertuaariini kuului tämän päivänaikana yhteensä noin 40 eri tuotetta. Laskekaapas pikaisesti, kuinka montaa tuotetta itse käytätte!
Vastapainoksi vielä seuraavan päivän kosmetiikkapäiväkirja:
07:00 Herään vessaan ja lisään Bepanthenia leuassa olevaan näppyyn.
10:00 Herään lopullisesti soitettuani torkkua tunnin ja ryntään kylpyhuoneeseen. Pesen kasvot Lumenen Premium Beauty pudistusvoiteella ja kipitän kosmetiikkakomerooni rasvaamaan kasvoni. Ripsirajaan eilisen tapaan Enormous Lashia, silmänalusille Lumenen Sensitive Touch silmänympärysvoidetta, koko kasvoille Lumenen Vitamin C+ Dual Serumin Virkistävää päiväseerumia, sen päälle REN:in Mayblossom & Konjac Balancing Moisturizeria ja kaulalle Lumenen Vitamin+ Uudistavaa päivävoidetta.
10:07 Pohjustan luomet Urban Decayn pohjustajalla, sipaisen niihin Diorin Petal Shine viisikosta yhtä vaaleaa sävyä ja rajaan silmät Estee Lauderin vaaleanluumulla silmämeikkikynällä. En taivuta rpsiä, vaan sudin niihin pikaisesti Max Factorin False Lash Effectiä muutaman kerroksen.
10:15 Lisään kulmiin väriä Lumenen harmaanmustasta kulmakynästä ja Lumenen kulmavahasta.
10:17 Pieni paniikki iskee. Minun pitäisi olla vartin päästä ulkona bussipysäkillä hampaat harjattuina, vaatteet päällä ja eväät pakattuina ja meikkipohja on vielä tekemättä. Levitän äkkiä kasvoille Diorin sävyttävää päivävoidetta ja sipaisen silmänalusille bareMineralsin pohjaa ennen kuin ryntään muihin aamupuuhiini.
10:28 Laitan Lumenen Arctic Aqua antiperspiranttia.
10:33 Yritän hissimatkan aikana kaapia Clarinsin huulikiillon jämiä huuliini ulkovaatteiden roikkuessa puoliksi päälläni.
11:10 Näytän hieman väsyneeltä (kumma juttu…), joten sipaisen töissä vielä Make Up Storen tummempaa lilaa luomiväriä kevyeksi varjostukseksi silmiini ja lisään Clarinsin huulikiiltoa.
12:30 Työkaverini pyytää, jos voisin tehdä parin tunnin päästä asiakkaalle meikkiopastuksen. Nyökkään ja lähen etsimään hyvää peiteainetta, jolla saan leuassani tykyttävän finnin edes jotenkin peitettyä. Olo ei ole kovin pro. Yritän taputella leuan näppyä piiloon Diorin Diorskin Sculptilla, joka toimii tässä tehtävässä ihan kiitettävästi.
14:14 Lisään vielä huulikiiltoa ennen opastusta, jotta tuntisin itseni edes hieman ammattimaisemmaksi.
15:40 Lisään taas huulikiiltoa, tällä kertaa söin vanhat pois omenan mukana. Ajattelen tyytyväisenä, kuinka meikkiopastuksessani ollut asiakas lähti kotiinsa onnellisena ja läjä meikkejä mukanaan silti, vaikken ollutkaan edustavimmillani itse. Toisaalta suutarin lapsella ei tunnetusti ole kenkiä.
17:00 Punoittavat poskeni aiheuttavat minulle ahdistusta ja turvauden Cliniquen Almost Powder Makeupiin.
18:40 Pääsen kotiin turvaan ja läiskin naamaani Bepanthen-läiskiä.
20:30 Lisään Bepanthen-läiskiä.
23:30 Käyn suihkussa Kings & Queensin mango suihkugeelin kanssa ja rasvaan kropan ACO:n vartalemulsiolla.
23:40 Poistan silmämeikin Lumenen Silmämeikin poistoaineella, pesen kasvot Lumenen Premium beauty puhdistusvoiteella ja viimeistelen puhdistuksen Lumenen Time Freeze kasvovedellä.
23:50 Laitan ripsirajaan Enormous Lashia, silmänalusille Cliniquen All About Eyes Richiä, liikkuvalle luomelle Lumenen Sensitive Touch silmänympärysvoidetta, kasvoille kokeilen näytteistä Weledan manteliöljyä ja sen päälle Weledan mantelivoiteen tuhdimpaa versiota. Kaulalle laitan vielä Lumenen Vitamin+ Uudistavaa päivoidetta. Parit Bepanthen täplät on vielä tökittävä nassuun.
00:05 Laitan Labellon huulirasvaa, Mavalan käsivoidetta ja Helosanin jalkavoidetta ja ryhdyn nukkumaan.
Tältä näyttivät minun kahden päivän kosmetiikkapäiväkirjani. Kuten teksteistä voi havaita, aiheuttaa ihoni tällä hetkellä minulle kriisejä vähän ajan välein. Aavistelen kuitenkin, että olen saattanut löytää uusia apulaisia edesauttamaan hätääni… Niistä lisää lähiaikoina!
Avainsanat: hiukset ihonhoito meikit roaccutan rottakuuri
Nimetön 19.12.2009, 22:23
kiukkupussi: Lainaa vaan, näitä on kiva lukea. 🙂
Sporttiprinsessa: Kiitos ihanasta kommentistasi! Juuri tuollaisten vuoksi blogia on kiva kirjoittaa. 🙂
Kiitos myös varoituksesta Roan suhteen. Täytyy tarkkailla tilannetta kahta kauheammin nyt ja pitää muutenkin entistäkin tehokkaammin huoli kropan kunnollisesta. rasvaamisesta.
Aura 28.12.2009, 20:38
Omalla kohdallani hyvin vaikea akne parantui antibioottikuurilla sekä ihotautilääkärin ehdottomalla säännöllä: ihon pesu KORKEINTAAN vedellä, ei missään nimessä millään aineilla. Ei mitään rasvoja tai meikkejä, sillä ihon täytyy antaa "hengittää" luonnollisesti. Lisäksi mahdollisimman terveellinen ruokavalio, mitä rehellisesti sanottuna en kyllä noudattanut 😉 Veljeni on myöhemmin opiskellut ja jopa onnistunut valmistumaan ihotautilääkäriksi ja hän on kauhistellut sitä suurta määrää kemikaaleja, jota ihmiset ihoonsa lätkivät. Tiedättekö, että iho on ihmisruumiin suurin elin, jonka kautta elimistöömme ajautuu jatkuvasti aineita ulkopuolelta? Markkinoilla on useita ihonhoito-ja puhdistustuotteita, jotka sisältävät mm. metalleja (esim alumiinia), jotka keräytyessään pikkuhiljaa elimistöön voivat aiheuttaa esimerkiksi syöpää. Olisitteko valmiita nielemään päivittäin metalleja? Välttelettekö ruokien lisäaineita, mutta pesette suihkussa itsenne geeleillä, joista suurin osa on puhdasta lisäainelitkua?
Veljeni on saanut perheeni silmät avattua näiden asioiden suhteen. Ei ole tarkoitus loukata ketään tai paasata, mutta alan olla jo veljeni tapaan huolissani ihmisten asenteista ihoa kohtaan. Ja ei, en ole minkään sortin terveysintoilija, mutta nyt veljeäni ja hänen kolleegoitaan kuunneltuani ymmärrän, että ei ihoamme ole tarkoitettu peitettäväksi teollisilla seoksilla eikä päivittäin puhdistettavaksi kemikaaleilla. Enää en ihmettele, että suomalaisilla on nykyään runsaasti ihovaivoja. Niin monet ovat kadottaneet kosketuksen oman kroppansa luonnolliseen hyvinvointiin ja hoitamiseen. Me emme ole vain sitä mitä syömme, olemme myös sitä mitä juomme ja ihon kautta elimistöömme tietoisesti tai tiedottomasti imeytämme!